Отчет за дейността на Н.Ч. ;;Христо Ботев 1920“ с Върбен , общ. Брезово, Пловдив

За 2023г

Придържайки се към основната роля на читалищата, като фактор за местно културно, образователно и информационно средище, като институция с вековни традиции за развитие и опазване на културното наследство и според набелязания план за дейността на нашето читалище за 2023г, отчитаме една добра година изпълнена с мероприятия , които утвърждават читалището ни да има добър имидж сред населението на нашето село.

През изтеклия период възобновихме и включихме и ангажирахме повече хора в обществено значими свери, след ограниченията заради КОВИД-19.

Основна и много тежка задача на читалището е била и продължава да бъде борбата ни със обезлюдяването и застаряването на населението на селото , както и информираността на хората за климатичните промени и необходимостта от поддържане на природата чиста и зелена, с цел когато гости и приятели идват при нас да им харесва и да си купуват тук къщи.

Въпреки това отчитаме намаляване на ползвателите на библиотеката от 62 през 2022г на 46 през 2023г

Искам да благодаря на всички които взеха участие във почистването на реката, парковете, улиците, на всички, които участваха в кампанията „ Запази природата чиста “ и ушиха за всяко семейства чанти за пазаруване за многократна употреба, а също и на тези, които участваха във похода до връх „ Калето “ и по пътя си почиствахме гората.

На лекцията във връзка със световния ден на земята на 22.04.23г Ива Петрова изнесе лекция пак в тази връзка;; Ние и природата сме идно цяло “ На лекцията се събраха повече от 100 човека от всичките 150 във нашето село. Лекцията и прожектирания филм впечатли всички и след това се проведоха множество мероприятия в тази насока.

Позволете ми да благодаря и от името на болните и възрастни хора, на които сформираната група от читалището помагаше със закупуване на лекарства, продукти, и на друга помощ от която те се нуждаеха. На специална вечер и отчитане на тяхната дейност читалището както знаете награди отличилите се.

Приключи обучението на възрасни хора за работа с интернет. Сега всички те ползват компютрите в библиотеката за различна информация.

Искам да благодаря и на доктор Грозев за изнесените две беседи на здравна тема.

Кръжока “ Минало, бит родословие“ Подържа сбирката , с която се гордеем и непрекъснато я обновява и добавя интересни снимки, предмети и факти от живота през годините на зад на нашето село. Има интерес и непрекъснати посещения на сбирката.

Културни дейности и участия

* Пожелания от сурвакари за здрава, мирна и успешна година на 01.01.23г – участници 17 човека
* Отбелязване на „Бабин ден„ по стара традиция – 21.01.23г участваха всички жени от селото
* 150 г от обесването на Васил Левски – Викторина на която бяха наградени отличилите се – Участваха възрастни и деца 27 бр.
* По традиция работилницата „ Сръчни ръце„ изработи и украси парка за Баба Марта- участваха 7 човека.
* „Освобождението„ за трети март се изготви информационно табло –от библиотекаря
* За осми март направихме изложба на гоблени и на тържеството присъстваха 57 жени и мъже.
* Чествания имахме и за „Седмицата на басните „от 15. До 19.03. 23г,и за „Световния ден на книгата“ на 02.04.23г, честване на идването на пролетта. За 24 май кръжока направи големи букви и украси парка с тях.
* На 09. 06.23г. съчетахме честването на деня на Ботев с откриването на паметника на загиналите за национално освобождение и обединение от с. Върбен. На отриването присъстваха много дарители , гости от общината и областта, депутати и жители и приятели на селото. Откриването се състоя с участието на 61 Стрямска бригада град Карлово. Паметника беше построен по инициатива на читалището със създадения инициативен комитет.
* По време на лятната ваканция се организираха спортни състезания, викторини, ден на младия поет , когото се четоха стихове на децата писани от тях, ден на най -добрата баба ,ден за най- малките , като ги запознахме къде живеят книгите и им подарихме книги с приказки, а за най- големите проведохме дискусия „Кой е любимият ми предмет и защо и какъв искам да стана„. Във връзка с коледа и нова година освен тържеството бяха разнесени коледни картички с пожелания до всеки дом.

Относно материално техническата база – след направената инвентаризация можем да кажем, че тя е в добро състояние.

От Ч.Н. Отчет за 2023г.